Premierul Marcel Ciolacu a declarat, joi, că cere tuturor miniştrilor coordonatori de reforme să fie pregătiţi săptămâna viitoare pentru dialogul cu responsabilul cu gestionarea PNRR la nivel european, el precizând că vor analiza fiecare jalon important din cererea de plată nr. 3 şi dând asigurări cu nu este nimic blocat.
"Aş dori să vorbim şi despre PNRR. Cer tuturor miniştrilor coordonatori de reforme să fie pregătiţi săptămâna viitoare pentru dialogul cu doamna Celine Gauer, responsabilul cu gestionarea PNRR la nivel european. Vom analiza fiecare jalon important din cererea de plată nr. 3, Este un dialog firesc, serios şi care necesită energie şi concentrare din partea noastră, a spus Ciolacu în şedinţă.
Premierul a ţinut să precizeze că "nu există nimic blocat".
"Relaţia cu Comisia Europeană funcţionează foarte bine şi vreau să găsim soluţii pentru a realiza toate reformele, cum, de altfel, am fpăcut şi anul trecut", a arătat şeful Executivului.
Sursa: Realitatea Din PSD